
Κήρυξη αναδασωτέας έκτασης 3,20 στρεμμ. στη θέση 
«Κακάνη» Αργυροτόπου Ν. Θεσπρωτίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τρόπος έκδοσης οικοδομικών αδειών και έλεγχος των 
ανεγειρομένων οικοδομών. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2069 Ο) 

Κήρυξη αναδασωτέας έκτασης 3,20 στρεμμ. στη θέση 
«Κακάνη» Αργυροτόπου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις για διοικητική αποκέντρωση Ν. 
3200/55 και Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.», και ειδικότερα: 

α) Του άρθρου 41 παρ. 1. 


β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Το γεγονός ότι στη θέση «Κακάνη» ο Καίσαρης Καί- 
σαρης του Αναστασίου έχει ενεργήσει από δεκαετίας και 
πλέον αποψίλωση Δημόσιας δασικής έκτασης με μηχα¬ 
νικό μέσο και εμβόλιασε αγρίλια ως και την από 28.6.93 
εισήγηση πρόταση του Αναπλ. Δ/ντού Δασών Θεσπρω¬ 
τίας, αποφασίζουμε: 

Κηρύσσουμε αναδασωτέα, με σκοπό τη με φυσική ανα¬ 
γέννηση και αποκατάσταση της καταστραφείσας δασικής 
βλάστησης την Δημόσια Δασική έκταση, εμβαδού 3,200 
στρεμμάτων, που βρίσκεται στη θέση Κακάνη Αργυροτό¬ 
που που ορίζεται από τα στοιχεία (Α,Β,Γ,Δ,Α) και (ΕΖΗΘΕ) 
έχει όρια: 

Ανατολικά: Με Δημόσιες δασικές εκτάσεις και ελαιό- 
κτημα ίδιου. 

Δυτικά: Με ελαιόκτημα ίδιου Καίσαρη Καίσαρη του Ανα¬ 
στασίου. 

Βόρεια: Με Δημόσιες δασικές εκτάσεις και ελαιόκτημα 
ίδιου. 

Νότια: Με Δημόσιες δασικές εκτάσεις και ελαιόκτημα 
ίδιου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 28 Ιουνίου 1993 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τρόπος έκδοσης οικοδομικών αδειών και έλεγχος των 
ανεγειρομένων οικοδομών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 12 του άρθρου 17 του Ν. 
1337/83 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33) όπως τρο¬ 
ποποιήθηκε με την παρ. 12 του άρθρου 8 του Ν. 1512 (Α' 
4). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137) όπως προ¬ 
στέθηκε με το άρθρο 27 του Ν. 2081/1992 (Α' 154). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Το υπ’ αριθ. 1121/9.11.1992 έγγραφο της Γενικής 
Διεύθυνσης Πολεοδομίας από το οποίο προκύπτει ότι από 
τις διατάξεις του δ/τος αυτού δεν προκαλείται δαπάνη σε 
βάρος του κρατικού προϋπολογισμού και των οικείων 
Ο.Τ.Α. 

5. Τις 506/1992,118/1993 και 416/1993 γνωμοδοτή- 
* σεις του Συμβουλίου της Επικράτειας, με πρόταση του 

Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Η έννοια της οικοδομικής άδειας. 

Η οικοδομική άδεια είναι εκτελεστή διοικητική πράξη 
που επιτρέπει την εκτέλεση σε οικόπεδο ή γήπεδο των οι¬ 
κοδομικών εργασιών που προβλέπονται στις μελέτες που 
τη συνοδεύουν, εφόσον οι εργασίες αυτές είναι σύμφω¬ 
νες με τις ισχύουσες διατάξεις. 

Άρθρο 2 

Αρμόδια όργανα για τη χορήγηση 
οικοδομικών αδειών. 

Αρμόδια όργανα για τη χορήγηση των οικοδομικών 
αδειών είναι οι Πολεοδομικές Υπηρεσίες του ΥΠΕΧΩΔΕ ή 
οι αρμόδιες Υπηρεσίες των Δήμων ή Κοινοτήτων, στις 
οποίες μεταβιβάζονται οι σχετικές αρμοδιότητες κατά τις 
κείμενες διατάξεις. 

Άρθρο 3 

Στοιχεία που απαιτούνται 
για τη χορήγηση οικοδομικής άδειας. 

1. Για τη χορήγηση της οικοδομικής άδειας απαιτούνται 

τα ακόλουθα σχέδια και δικαιολογητικά: 

α) Αίτηση του ενδιαφερομένου στην οποία είναι ενσω 


ματωμένα σε ενιαίο τεύχος έντυπα με τς δηλώσεις αναθέ- 
σεως - αναλήψεως (μελέτης - επίβλεψης), φύλλο ελέγ¬ 
χου, ειδικό έντυπο προϋπολογισμού. 

β) Τοπογραφικό διάγραμμα και διάγραμμα κάλυψης 
σύμφωνα με τις προδιαγραφές. 

γ) Αρχιτεκτονική μελέτη, σύμφωνα με τις προδιαγρα¬ 
φές. 

δ) Στατική μελέτη, σύμφωνα με τις ισχύουσες προδια¬ 
γραφές και τους κανονισμούς. 

ε) Μελέτη θερμομόνωσης. 

στ) Μελέτη υδραυλικών εγκαταστάσεων και αποχετεύ¬ 
σεων όπου απαιτούνται, σύμφωνα με τις ισχύουσες προ¬ 
διαγραφές και τους Κανονισμούς. 

ζ) Μελέτες ηλεκτρομηχανολογικών εγκαταστάσεων, 
όπου απαιτούνται, σύμφωνα με τις ισχύουσες προδιαγρα¬ 
φές και τους Κανονισμούς. 

η) Μελέτη παθητικής πυροπροστασίας σύμφωνα με τις 
ισχύουσες προδιαγραφές και τους κανονισμούς. 

θ) Μελέτη ενεργητικής πυροπροστασίας, όπου απαιτεί¬ 
ται, σύμφωνα με τις ισχύουσες προδιαγραφές και τους κα¬ 
νονισμούς. 

ι) Μελέτη αερίων καυσίμων, όπου απαιτείται, σύμφωνα 
με τις ισχύουσες προδιαγραφές και τους κανονισμούς. 

ια) Εγκρίσεις άλλων Υπηρεσιών, που απαιτούνται κατά 
τις κείμενες διατάξεις. 

ιβ) Τίτλος ιδιοκτησίας και πρόσφατο πιστοποιητικό ιδιο¬ 
κτησίας από το Υποθηκοφυλακείο για κάθε οικόπεδο ή 
γήπεδο που είναι άρτιο κατά παρέκκλιση ή βρίσκεται 
εκτός σχεδίου. 

ιγ) Αποδεικτικό κατάθεσης αμοιβής του μελετητή μηχα¬ 
νικού. 

ιδ) Συμβολαιογραφική δήλωση των προβλεπομένων χώ¬ 
ρων στάθμευσης, που προβλέπεται στο Ν. 1221/81 και 
μεταγραφή της ή αποδεικτικό καταβολής της απαιτούμε- 
νης εισφοράς. 

ιε) Αιτιολογημένη έκθεση του μελετητή μηχανικού της 
παρ. 1 του άρθρου 3 του ΓΟΚ. 

2. Η αίτηση για έκδοση οικοδομικής άδειας πρέπει απα- 
ραιτήτως να συνοδεύεται με τις μελέτες και δικαιολογη- 
τικά των εδαφίων α, β, γ, η, ιγ, ιε, της παρ. 1 του παρόντος 
άρθρου καθώς και τα δικαιολογητικά των εδαφίων ια και ιβ 
όπου απαιτούνται. 

Σε περίπτωση που η αίτηση δεν συνοδεύεται από τα πα¬ 
ραπάνω στοιχεία δεν γίνεται δεκτή και επιστρέφεται 

ακόμη και αν έχει πρωτοκολληθεί. 

3. Οι λοιπές μελέτες και δικαιολογητικά που απαιτού¬ 
νται για την έκδοση της οικοδομικής άδειας δύναται να 
υποβληθούν και μετά την έγκριση της αρχιτεκτονικής με¬ 
λέτης, μέσα στην προθεσμία της παρ. 8 του άρθρου 5. 

Άρθρο 4 

* Προέλεγχος μελετών. 

1. Ο προέλεγχος μελετών για έκδοση οικοδομικών 
αδειών δεν είναι υποχρεωτικός. Είναι δυνατό να ζητείται ο 
προέλεγχος των μελετών για έκδοση οικοδομικών άδειων, 
εφόσον υποβληθούν με αίτηση τοπογραφικό διάγραμμα 
και διάγραμμα κάλυψης, σύμφωνα με τις προδιαγραφές, 
δήλωση ανάθεσης - ανάληψης και αιτιολογημένη έκθεση 

του μελετητή μηχανικού της παρ. 1 του άρθρου 3 του 
ΓΟΚ. 

2. Τα στοιχεία που υποβάλλονται, ελέγχονται από την 
Πολεοδομική Υπηρεσία για την εφαρμογή των πολεοδομι- 
κών διατάξεων, την ορθότητα των υπολογισμών και την 
τήρηση των προδιαγραφών των σχεδίων που υποβλήθη¬ 
καν. 

Η Πολεοδομική Υπηρεσία ελέγχει όλα τα στοιχεία που 
υποβλήθηκαν για προέλεγχο μέσα σε διάστημα δέκα (10) 
εργασίμων ημερών από την ημέρα υποβολής τους και θε¬ 
ωρεί τα υποβληθέντα σχέδια ή τα επιστρέφει αθεώρητα 
μετά την παρέλευση της παραπάνω προθεσμίας, με αιτιο¬ 
λόγηση της άρνησης της θεώρησης. 

3. Σε περίπτωση που απαιτείται έγκριση της μελέτης 
από την Επιτροπή Πολεοδομικού και Αρχιτεκτονικού 
Ελέγχου (Ε.Π.Α.Ε.) υποβάλλονται, εκτός από τα αναφερό- 
μενα στην παρ. 1 και όσα στοιχεία της μελέτης χρειάζονται 
για να εξετασθεί το συγκεκριμένο αίτημα. 

Μετά τον προέλεγχο, η Ε.Π.Α.Ε. ελέγχει την αρχιτεκτο¬ 
νική μελέτη μέσα σε διάστημα δέκα (10) εργασίμων ημε¬ 
ρών. 

Άρθρο 5 

Έλεγχος φακέλλου μελέτης. - 
Χορήγηση οικοδομικής άδειας. 

1. Ο έλεγχος των υποβαλλομένων μελετών γίνεται από 
εξουσιοδοτημένους από τον Προϊστάμενο της Υπηρεσίας 
υπαλλήλους διπλωματούχους μηχανικούς (Αρχιτέκτονες 
μηχανικούς, Πολιτικούς μηχανικούς, Τοπογράφους μηχα¬ 
νικούς, Μηχανολόγους μηχανικούς, Ηλεκτρολόγους μη¬ 
χανικούς, ανάλογα με την ελεγχόμενη μελέτη) και σε πε¬ 
ρίπτωση έλλειψής των από τεχνικούς κατωτέρων βαθμι¬ 
δών (υπομηχανικούς, τεχνολόγους, εργοδηγούς). 

2. Ο έλεγχος αυτός περιλαμβάνει: 

Α. Τον έλεγχο της Αρχιτεκτονικής Μελέτης που αναφέ- 
ρεται: 

α) Στον πλήρη και λεπτομερή έλεγχο του τοπογραφικού 
διαγράμματος και του διαγράμματος κάλυψης ως προς 
την τήρηση των γενικών και ειδικών πολεοδομικών διατά¬ 
ξεων και προδιαγραφών και τον έλεγχο όσων στοιχείων 
περιλαμβάνονται σ’ αυτά. 

β) Στον έλεγχο των λοιπών σχεδίων της Αρχιτεκτονικής 
Μελέτης όπου ειδικότερα ελέγχεται: 

-Η ταύτιση των διαστάσεων των κατόψεων του κτιρίου, 
των ημιυπαίθριων χώρων και των εξωστών και του ολικού 
ύψους των τομών με το διάγραμμα κάλυψης. 

-Η τήρηση των κάτωθι άρθρων του ισχύοντος κτιριοδο- 
μικού κανονισμού και συγκεκριμένα των άρθρων 6 (δό¬ 
μηση κοντά σε ρέματα), 8 (ελεύθερο ύψος και καθαρός 
όγκος των χώρων των κτιρίων), 10 (τοίχοι στα όρια των οι¬ 
κοπέδων - μεσότοιχοι), 12 (ηχομόνωση), 13 (κλίμακες), 

14 (ράμπες), 19 (εσωτερικές στοές), 20 (πλάτη παρόδιων 
στοών), 21 (προσπέλαση προς εισόδους - εξόδους κτι¬ 
ρίων), 22 (κατασκευές και εγκαταστάσεις κάτω από την 
επιφάνεια των προκηπίων), 29 (ανελκυστήρες), 32 (γραμ¬ 
ματοκιβώτια) και 33 (αποθήκες απορριμμάτων), 
γ) Στον έλεγχο του υπολογισμού των διαφόρων επιφα¬ 


νειών του κτιρίου που λαμβάνονται υπόψη για τον προϋπο¬ 
λογισμό της συνολικής δαπάνης του έργου και τις οποίες ο 
ελεγκτής μεταφέρει στο ειδικό έντυπο προϋπολογισμού 
που είναι ενσωματωμένο στο ενιαίο τεύχος. Επίσης ελέγ¬ 
χεται και θεωρείται η αναλυτική προμέτρηση που τυχόν 
προσαρτάται στη μελέτη. 

δ) Παράλληλα με την Αρχιτεκτονική Μελέτη ελέγχεται 
και η μελέτη παθητικής πυροπροστασίας. 

ε) Αν έχει προηγηθεί προέλεγχος, τα στοιχεία που 
έχουν ελεγχθεί υποβάλλονται και δεν επανελέγχονται 
εφόσον δεν έχει μεταβληθεί το νομικό καθεστώς με το 
οποίο και ελέγχθηκαν. 

Εφόσον δεν έχει προηγηθεί προέλεγχος στη φάση αυτή 
ελέγχεται και η αιτιολογημένη έκθεση του μελετητή μηχα¬ 
νικού της παρ. 1 του άρθρου 3 του ΓΟΚ. 

στ) Ο έλεγχος της Αρχιτεκτονικής μελέτης πραγματο¬ 
ποιείται μέσα σε οκτώ (8) εργάσιμες ημέρες από την ημε¬ 
ρομηνία παραλαβής του φακέλλου της μελέτης από τον 
ελεγκτή. Σε περίπτωση που απαιτείται έγκριση από την 
Ε.Π.Α.Ε. ο έλεγχός της γίνεται μέσα σε έξι (6) εργάσιμες 
ημέρες από τη διαβίβαση του φακέλλου στην Επιτροπή. 

Β. Τον έλεγχο της στατικής μελέτης που αναφέρεται: 

α) Εάν τα σχέδια της στατικής μελέτης (ξυλότυποι) 
ανταποκρίνονται στα αντίστοιχα αρχιτεκτονικά και περι¬ 
λαμβάνουν τα προβλεπόμενα από τις προδιαγραφές στοι¬ 
χεία, και 

β) Εάν η τεχνική Έκθεση του έργου που συνοδεύει το 
τεύχος υπολογισμών είναι πλήρης, σαφής και σύμφωνα με 
τις προδιαγραφές. 

γ) Εάν η μέθοδος που ακολουθήθηκε είναι σύμφωνη με 
τους Ελληνικούς Κανονισμούς. 

Ο έλεγχος της στατικής μελέτης ολοκληρώνεται μέσα 
σε διάστημα τριών (3) εργασίμων ημερών από τη διαβί¬ 
βαση του φακέλλου της μελέτης στον αρμόδιο τεχνικό για 
έλεγχο. 

Γ. Τον έλεγχο των άλλων μελετών που αναφέρεται: 

Στην πληρότητα και τη συμφωνία των στοιχείων τους 
προς τις προδιαγραφές και τους κανονισμούς. 

Στη συμφωνία τους με την Αρχιτεκτονική Μελέτη και 
μεταξύ τους. 

Ο έλεγχος των μελετών αυτών πραγματοποιείται μέσα 
σε τέσσερις (4) εργάσιμες ημέρες από τη διαβίβασή τους 
μετά τον έλεγχο της Αρχιτεκτονικής και στατικής μελέτης. 

3. Ο υπολογισμός του ύψους των αμοιβών μηχανικών 
και των πόσης φύσεως φόρων και εισφορών γίνεται από 
εντεταλμένο υπάλληλο. Ο υπάλληλος αυτός με βάση τα 
εμβαδά που έχουν ήδη σημειωθεί κατά τον έλεγχο της Αρ¬ 
χιτεκτονικής μελέτης από τον ελεγκτή - μηχανικό στο ει¬ 
δικό έντυπο προϋπολογισμού ή την αναλυτική προμέ¬ 
τρηση των εργασιών ελέγχει τον προϋπολογισμό του έρ¬ 
γου, τις αμοιβές μηχανικών όπως προκύπτουν από την 
εφαρμογή των εκάστοτε ισχυουσών σχετικών διατάξεων 
και τις λοιπές οικονομικές επιβαρύνσεις υπέρ των διαφό¬ 
ρων ταμείων, χωρίς να καθυστερεί ανατρέχοντας στα σχέ¬ 
δια της μελέτης. Η διαδικασία αυτή ολοκληρώνεται μέσα 
σε τέσσερις (4) εργάσιμες ημέρες από τη διαβίβαση του 
φακέλλου για φορολογικό έλεγχο. Η πληρωμή των πόσης 
φύσεως οικονομικών υποχρεώσεων μελετητών και ίδιο- 

κτητών γίνεται με αντίστοιχα έντυπα χωρίς την προηγού¬ 
μενη θεώρησή τους από την Υπηρεσία και ελέγχεται από 
τον εντεταλμένο κατά τα παραπάνω υπάλληλο, μέσα σε 
δύο (2) εργάσιμες ημέρες από την προσκόμιση των αντι¬ 
στοίχων παραστατικών. 

4. Σε όλα τα στάδια των ελέγχων τυχόν παρατηρήσεις 
για ελλείψεις ή λάθη διατυπώνονται με σαφήνεια στο 
φύλλο ελέγχου. 

5. Οι παραπάνω προθεσμίες ελέγχου παρατείνονται αν 
κριθούν απαραίτητες και άλλες διαδικασίες (τακτοποιή¬ 
σεων, αυθαιρέτων, έγκριση μελέτης ενεργητικής πυρο¬ 
προστασίας κ.λπ.). 

6. Οι οικοδομικές άδειες υπογράφονται τελικώς από 
τους εξουσιοδοτημένους ελεγκτές μετά από επανέλεγχο 
του τοπογραφικού ως προς το ισχύον ρυμοτομικό σχέδιο 
και τους όρους δόμησης και χορηγούνται καταχωρούμε- 
νες σε ειδικό βιβλίο αφού ενημερωθούν τα πρωτόκολλα 
του τμήματος και της Υπηρεσίας. 

7. Οι μελετητές ευθύνονται για την εκπόνηση όλων των 
επιμέρους μελετών, ενώ οι ιδιοκτήτες δηλώνουν ενυπο- 
γράφως στο τοπογραφικό διάγραμμα και ευθύνονται για 
την ακρίβεια των δηλαυμένων ορίων των οικοπέδων τους 
και για την ύπαρξη και την αιτία του δικαιώματος αυτών να 
ζητήσουν την έκδοση οικοδομικής άδειας. 

8. Ο υποβαλλόμενος φάκελλος για την έκδοση οικοδο¬ 
μικής άδειας θεωρείται ως ουδέποτε υποβληθείς και 
αφού τεθεί στο Αρχείο η αίτηση και οι δηλώσεις ανάληψης 
- ανάθεσης, ο υπόλοιπος φάκελλος επιστρέφεται στον 
ιδιοκτήτη με ενημέρωση του μελετητή, αν μέσα σε διά¬ 
στημα εννέα (9) μηνών από της υποβολής δεν συμπληρω¬ 
θούν οι τυχόν διαπιστωθείσες στα διάφορα στάδια ελέγ¬ 
χου ή την Ε.Π.Α.Ε. ελλείψεις ή διορθώσεις και δεν έχει χο¬ 
ρηγηθεί η άδεια. Αν όμως για την καθυστέρηση μεσολά¬ 
βησε ανωτέρα βία για τους ενδιαφερόμενους ή υπαιτιό¬ 
τητα της Υπηρεσίας ή άλλων Υπηρεσιών, παρατείνεται 
αναλόγως η ανωτέρω προθεσμία με απόφαση του οικείου 
Νομάρχη, μετά από σχετική και αιτιολογική εισήγηση της 
Υπηρεσίας. Οι άδειες που εκδίδονται καθώς και οι αναθε¬ 
ωρήσεις τους ανακοινώνονται στον οικείο Δήμο ή Κοινό¬ 
τητα. 

Αρθρο 6 

Ισχύς και αναθεώρηση οικοδομικής άδειας. 

1. Οι οικοδομικές άδειες αν δεν ανακληθούν ή ακυρω¬ 
θούν ισχύουν μέχρι την αποπεράτωση των προβλεπομέ- 
νων από αυτές οικοδομικών εργασιών που πιστοποιείται 
με τη σχετική θεώρηση της άδειας και όχι περισσότερο 
από τέσσερα (4) χρόνια από την έκδοσή τους. 

Κατ’ εξαίρεση ο χρονικός περιορισμός των τεσσάρων 
(4) χρόνων αυξάνεται σε έξι (6) χρόνια στις περιπτώσεις 
ανέγερσης ξενοδοχειακών μονάδων δυναμικότητας άνω 
των 300 κλινών ή κτιριακών εγκαταστάσεων παραγωγικών 
δραστηριοτήτων βιομηχανικής χρήσης εμβαδού άνω των 
5.000 τετραγωνικών μέτρων ή όγκου άνω των 15.000 κυ¬ 
βικών μέτρων. 

2. Κατά τη διάρκεια ισχύος της άδειας και για το υπό¬ 
λοιπο του χρόνου ισχύος της απαιτείται και επιβάλλεται 


αναθεώρηση στις πιο κάτω περιπτώσεις: 

α) Αλλαγή ή παραίτηση του επιβλέποντος το έργο μηχα¬ 
νικού. 

β) Αλλαγή τίτλου ή ονόματος στο οποίο εκδόθηκε η 
άδεια. 

γ) Μερική ή ολική τροποποίηση της αρχιτεκτονικής ή 
στατικής ή και των λοιπών μελετών με ή χωρίς αλλαγή του 
περιτυπώματος του κτιρίου αλλά χωρίς αύξηση του συντε¬ 
λεστή δόμησης που χρησιμοποιήθηκε κατά την έκδοση 
της άδειας και του όγκου του κτιρίου. 

δ) Αύξηση του συντελεστή δόμησης που χρησιμοποιή¬ 
θηκε κατά την έκδοση της άδειας, 
ε) Αύξηση του όγκου της οικοδομής, και 
στ) Αλλαγή της χρήσης του κτιρίου. 

Ειδικότερα, στην υπό στοιχείο α' περίπτωση, η αίτηση 
για αναθεώρηση της άδειας συνοδεύεται από λεπτομερή 
τεχνική έκθεση του νέου επιβλέποντος, στην οποία περί- 
γράφεται το στάδιο των εργασιών και από φωτογραφίες 
του κτιρίου στις οποίες φαίνεται και ο διαμορφωμένος ή 
μη ακόμη περιβάλλων χώρος. Οι οικοδομικές εργασίες 
στην περίπτωση αυτή διακόπτονται αμέσως και επανα¬ 
λαμβάνονται μόνο μετά την αναθεώρηση της άδειας. Για 
τις υπό στοιχεία γ', δ', ε' περιπτώσεις, οι αντίστοιχες εργα¬ 
σίες πρέπει να αρχίζουν μετά από τη χορήγηση της σχετι¬ 
κής αναθεώρησης της οικοδομικής άδειας, όπως και για 
την περίπτωση στ' αν για την αλλαγή της χρήσης του κτι¬ 
ρίου πρέπει να γίνουν τροποποιητικές εργασίες, δηλαδή 
επιβάλλεται αλλαγή της μελέτης. 

3. Η οικοδομική άδεια αναθεωρείται για την παράταση 
της ισχύος της μετά από αυτοψία με τις ακόλουθες προϋ¬ 
ποθέσεις: 

α) Αν μέχρι τη λήξη της ισχύος της άδειας, έχει περατω- 
θεί ο φέρων οργανισμός της οικοδομής, η άδεια αναθεω¬ 
ρείται για αόριστο χρόνο, επιφυλλασσομένων των διατά¬ 
ξεων της παρ. 5 του άρθρου 22 του Ν. 1577/1985 (ΓΟΚ). 

β) Αν μέχρι τη λήξη της ισχύος της άδειας δεν έγιναν οι¬ 
κοδομικές εργασίες ή δεν έχει περατωθεί πλήρως ο φέ¬ 
ρων οργανισμός της οικοδομής η άδεια αναθεωρείται για 
τέσσερα (4) χρόνια από την ημερομηνία λήξης της. 

γ) Αν μέχρι τη λήξη της ισχύος της αναθεώρησης, κατά 
τα ανωτέρω έχει περατωθεί ο φέρων οργανισμός της οικο¬ 
δομής, εφαρμόζονται οι διατάξεις της περίπτωσης α’ της 
παρούσας παραγράφου. 

4. Δεν απαιτείται αναθεώρηση της άδειας, στις παρα¬ 
κάτω περιπτώσεις: 

α) Για μικρής σημασίας τροποποιήσεις της Αρχιτεκτονι¬ 
κής Μελέτης (που δεν αλλάζουν τη χρήση) και τοπικής ση¬ 
μασίας μεταβολές του φέροντος οργανισμού του κτιρίου, 
ως και των λοιπών μελετών, μετά από κρίση του Προϊστα¬ 
μένου της Υπηρεσίας ή ενός ή περισσοτέρων εξουσιοδο¬ 
τημένων από τον Προϊστάμενο υπαλλήλων. 

β) Για μεταβολές των διαστάσεων του κτιρίου και του οι¬ 
κοπέδου, εφόσον με τις αποκλίσεις αυτές δεν παραβιάζσ- 
νται ο συντελεστής δόμησης που χρησιμοποιήθηκε κατά 
την έκδοση της άδειας και οι υποχρεωτικές αποστάσεις 
του κτιρίου από τα όρια του οικοπέδου. Οι αποκλίσεις αυ¬ 
τές δεν επιτρέπεται να είναι μεγαλύτερες του 2% των μη¬ 
κών των πλευρών του οικοπέδου με μέγιστο 20 εκ. και 2% 

με μέγιστο 10 εκ. των διαστάσεων του κτιρίου. 

γ) Στις παραπάνω περιπτώσεις α' και β' υποχρεούται ο 
ενδιαφερόμενος να ενημερώσει το φάκελλο της οικοδομι¬ 
κής άδειας πριν από τη θεώρηση της άδειας για ηλεκτρο- 
δότηση - υδροδότηση. 

δ) Σε κάθε περίπτωση αναθεώρησης ή ενημέρωσης 
αδείας για στοιχεία για τα οποία υπάρχει έγκριση της 
ΕΠΑΕ, απαιτείται νέα έγκριση της ΕΠΑΕ η οποία και κρίνει 
αν η τροποποίηση είναι μικρής σημασίας, οπότε υπάγεται 
στην περίπτωση της ενημέρωσης ή αντιθέτως είναι ουσιώ¬ 
δης οπότε απαιτείται αναθεώρηση. 

5. α) Κατά τις αναθεωρήσεις των οικοδομικών αδειών οι 
πάσης φύσεως κρατήσεις και εισφορές που κατεβλήθη- 
σαν κατά την έκδοση της άδειας συμψηφίζονται κατά τη 
χορήγηση της αναθεώρησης. 

β) Για τις περιπτώσεις που δεν είναι απαραίτητη η ανα¬ 
θεώρηση, αλλά μόνο η ενημέρωση του φακέλου της 
άδειας, δεν απαιτούνται πρόσθετες οικονομικές επιβα¬ 
ρύνσεις. 

6. Οι άδειες κατεδάφισης, επίχωσης ή εκσκαφών ισχύ¬ 
ουν για έξι (6) μήνες από την έκδοσή τους, εφόσον δεν 
ανακληθούν ή ακυρωθούν. Μετά την παρέλευση των έξι 
(6) μηνών, η άδεια αναθεωρείται για άλλους έξι (6) μήνες 
από την ημερομηνία λήξεως της ισχύος της. Μετά το πέ¬ 
ρας και του δεύτερου εξαμήνου η άδεια παύει να ισχύει. 

Άρθρο 7 

Έλεγχος των οικοδομικών εργασιών. 

1. Προκειμένης της έναρξης των οικοδομικών εργασιών 
επιβάλλεται η θεώρηση της άδειας από το οικείο Αστυνο¬ 
μικό Τμήμα. 

2. Με την έναρξη των οικοδομικών εργασιών τοποθετεί¬ 
ται σε εμφανές σημείο του εργοταξίου πινακίδα διαστά¬ 
σεων τουλάχιστον 30 εκ. χ 40 εκ. με τον αριθμό και τη 
χρονολογία έ 1 *"* σης της οικοδομικής άδειας, σύμφωνα με 
την οποία ει Λούνται οι οικοδομικές εργασίες στο οικό¬ 
πεδο. 

Επιβάλλεται επίσης να βρίσκεται στο εργοστάξιο, φω¬ 
τοαντίγραφο της άδειας της οικοδομής που φέρει την 
υπογραφή και σφραγίδα του μηχανικού, όταν εκτελούνται 
οι οικοδομικές εργασίες. Αν έστω και ένα από τα παρα¬ 
πάνω στοιχεία παραλειφθεί διακόπτονται αμέσως οι οικο¬ 
δομικές εργασίες από την υπηρεσία που διαπιστώνει την 
παράβαση (αστυνομία, πολεοδομική υπηρεσία), η οποία 
τις επιτρέπει μετά τη συμπλήρωσή τους. Αν η παράβαση 
διαπιστώνεται από την αστυνομία εκτός από την επιβολή 
της διακοπής των οικοδομικών εργασιών, ειδοποιεί αμέ¬ 
σως την αρμόδια πολεοδομική υπηρεσία για την επιβολή 
του προστίμου που προβλέπεται από την παράγρ. 13 του 
άρθρου 17 του Ν. 1337/1983, που προστέθηκε με την 
παρ. 7 περ. γ' του άρθρου 5 του Ν. 2052/1992 (ΦΕΚ 
94/Α’) στην περίπτωση μη τοποθέτησης πινακίδας. 

3.0 έλεγχος των οικοδομικών εργασιών γίνεται οποτε¬ 
δήποτε από τις Πολεοδομικές Υπηρεσίες. 

4. Αν κατά τον επιτόπου έλεγχο (αυτοψία) διαπιστωθεί 
ότι η κατασκευή δεν συμφωνεί με τα εγκεκριμένα σχέδια 
της άδειας και η ασυμφωνία δεν εμπίπτει στις περιπτώ¬ 


σεις 4α και 4β του άρθρου 6 του παρόντος, εφαρμόζεται 
το άρθρο 22 παρ. 3 του ΓΟΚ/1985. 

5.α) Η αίτηση για τη θεώρηση της άδειας προκειμένου 
να ηλεκτροδοτηθεί - υδροδοτηθεί η οικοδομή υποβάλλε¬ 
ται στην υπηρεσία αφού έχει περατωθεί η οικοδομή και 
έχει διαμορφωθεί η τελική στάθμη του περιβάλλοντος χώ¬ 
ρου. 

Η πιο πάνω αίτηση συνοδεύεται από: 

1. Τεχνική έκθεση του επιβλέποντος μηχανικού η οποία 
αναφέρει ότι το περιτύπωμα της οικοδομής στο χώρο και η 
διαμόρφωση του περιβάλλοντος χώρου του κτιρίου έγιναν 
όπως προβλέπεται από την άδεια, καθώς και τις εργασίες 
που ενδεχομένως υπολείπονται προς αποπεράτωση του 
έργου, θεωρούνται περατωμένες οι οικοδομικές εργα¬ 
σίες, έστω και αν υπολείπονται εργασίες για τις οποίες 
σύμφωνα με το άρθρο 22 παρ. 2 του Ν. 1577/1985 «ΓΟΚ» 
δεν απαιτείται έκδοση οικοδομικής άδειας. 

2. Υπεύθυνη δήλωση του ιδιοκτήτη της οικοδομής, με 
την οποία δηλώνει ότι έλαβε γνώση της πιο πάνω έκθεσης 
του επιβλέποντος μηχανικού, ότι συμφωνεί με τα αναφε- 
ρόμενα σ’ αυτήν και ότι αναλαμβάνει πλήρως την ευθύνη 
για κάθε εργασία που θα εκτελεσθεί πέραν των αναφερο- 
μένων στην πιο πάνω έκθεση του επιβλέποντος μηχανι¬ 
κού. 

3. Απόδειξη κατάθεσης αμοιβής επίβλεψης του μηχανι¬ 
κού, σύμφωνα με τη σχετική νομοθεσία. 

β) Κατά την αυτοψία που ακολουθεί από εντεταλμένο 
υπάλληλο της πολεοδομικής υπηρεσίας εξετάζεται αν η 
οικοδομή συμφωνεί με τα εγκεκριμένα σχέδια της οικοδο¬ 
μικής άδειας και ιδιαίτερα ως προς τα ακόλουθα: 

1. Τη θέση του κτιρίου στο οικόπεδο. 

2. Τις εξωτερικές διαστάσεις των κατόψεων και τις δια¬ 
στάσεις των ημιυπαίθριων χώρων και των εξωστών (ως 
διαστάσεις για τον έλεγχο αυτό νοούνται οι διαστάσεις με¬ 
ταξύ των οπτοπλινθοδομών. Δεν υπολογίζονται τα πάχη 
επιχρισμάτων και τυχόν επενδύσεων.) 

3. Το συνολικό ύψος της οικοδομής. 

4. Τη διαμόρφωση του περιβάλλοντος χώρου ως προς 
τις τελικές στάθμες. 

γ) Αν κατά την αυτοψία διαπιστωθεί ότι η οικοδομή κα¬ 
τασκευάστηκε σύμφωνα με τα εγκεκριμένα σχέδια η 
άδεια θεωρείται από την Υπηρεσία. 

δ) Σε περίπτωση που δεν έχει αποπερατωθεί η οικο¬ 
δομή στο σύνολό της, η θεώρηση της άδειας μπορεί να γί¬ 
νει μόνο για το τμήμα της που έχει αποπερατωθεί, εφόσον 
αποτελείται από χώρους με αυτοτελή λειτουργία και το 
κτίριο κατασκευάστηκε σύμφωνα με τα σχέδια και ιδιαί¬ 
τερα πληρούνται οι προϋποθέσεις 1,2, 3 και 4 της παρα¬ 
γράφου β. 

ε) Η θεώρηση φέρει τις υπογραφές του υπαλλήλου στον 
οποίο χρεώθηκε η αίτηση καθώς και του Προϋσταμένου 
της Υπηρεσίας ή του εξουσιοδοτημένου από αυτόν ανα¬ 
πληρωτή του. 

Άρθρο 8 

1.0 τρόπος σύνταξης και παρουσίασης των μελετών γί¬ 
νεται σύμφωνα με τις εκάστοτε ισχύουσες προδιαγρα¬ 
φές. 

2. Στην έννοια των οικοδομικών εργασιών για ανέγερση 
νέας οικοδομής ή προσθήκης σε υφιστάμενη οικοδομή, 
περιλαμβάνονται και όλες εκείνες οι εργασίες που καθι¬ 
στούν το κτίριο άρτιο για λειτουργία, όπως οι εργασίες για 
την κατασκευή περιτοιχίσεων, ή περιφράξεων, βόθρων, 
υπογείων δεξαμενών νερού εκσκαφών επιχώσεων, κοπής 
δένδρων. 

3. Απαιτείται άδεια για αυτοτελείς εργασίες περιτοιχί- 
σεων, επιχώσεων ή εκσκαφών ως και για την κοπή δέν¬ 
δρων, σύμφωνα με το άρθρο 40 του Ν. 1337/1983. 

Άρθρο 9 

Μεταβατικές διατάξεις. 

1. Οικοδομικές άδειες για τις οποίες οι αντίστοιχοι φά- 
κελλοι έχουν υποβληθεί στην αρμόδια Πολεοδομική Υπη¬ 
ρεσία μέχρι τη δημοσίευση του παρόντος διατάγματος εκ- 
δίδονται σύμφωνα με τις προϊσχύουσες διατάξεις. 

2. Για τις παραπάνω οικοδομικές άδειες και για τις 
άδειες που έχουν εκδοθεί μέχρι τη δημοσίευση του παρό¬ 


ντος διατάγματος και βρίσκονται σε ισχύ εφαρμόζονται τα 
άρθρα 6 και 7 του παρόντος. 

3. Όπου στις κείμενες διατάξεις αναφέρεται το από 
3.9.83 Π.Δ/γμα (Δ' 394), νοείται εφεξής το παρόν διά¬ 
ταγμα. 

Άρθρο 10 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 



7850 ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡ ΗΣΙΜ ΕΣ ΠΛΗΡΟ ΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσι εύματα των ΦΕΚ Σολωμού 51 τηλ.. 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


1 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 











